## Naredba o organizaciji rada u osnovnim školama u 1992/93. školskoj godini

### NN 55/1992 (11.9.1992.), Naredba o organizaciji rada u osnovnim školama u 1992/93. školskoj godini

# MINISTARSTVO PROSVJETE, KULTURE I ŠPORTA

Na temelju članka 91. Zakona o upravi ("Narodne novine". br.
16/78. 50/78. 29/85, 48/85. 41/90, 47/90 i 53A/91), ministar prosvjete,
kulture i športa donio je

## NAREDBU

### o organizaciji rada u osnovnim školama u 1992/93. školskoj godini

I.

Ovom Naredbom uređuju se pitanja u svezi s prilagodbom organizacije
rada osnovnih škola gospodarskim mogućnostima Republike Hrvatske i uvjetima
rada nastalim razaranjem školskih objekata u domovinskom ratu.

II.

U razrednim odjelima u koje su uključeni prognani učenici, broj učenika
može biti veći od broja propisano Pravilnikom o broju učenika u redovnom
i kombiniranom razrednom odjelu, te odgojno-obrazovnoj grupi ("Narodne
novine". br. 31/91) i Pravilnikom o osnovnoškolskom odgoju i obhrazovanju
učenika s teškoćama u razvoju ("Narodne novine", br. 23/91) ovisno
o prostornim i drugim uvjetima rada škole.

Odluku o broju učenika u razrednim odjelima iz stvka 1. ove točke donosi
organ uprave općine odnosno Grada Zagreba nadležan za poslove školstva
na prijedlog ravnatelja škole.

Zbog racionalizacije rada iznimno u grupama izborne nastave i izvannastavnih
aktivnosti broj učenika ne može biti manji od 15.

U školama, u ratom razorenim područjima, broj učenika u odjelu može
biti manji od propisanog, o čemu odluku o svakom pojedinom slučaju donosi
Ministarstvo prosvjete, kulture i športa.

III.

Tjedna radna obveza učitelja u osnovnim školama u 1992/93. školskoj
godini utvrđuje se u shladu s Pravilnikom o radnim obvezama učitelja i
stručnih suradnika u osnovnoj školi ("Narodne novine", br. 32/91).

Za obavljanje administrativnih, pomoćnih i tehnićkih poslova u osnovnoj
školi u okviru 42-satnog radnog tjedna primjenjuju se slijedeći normativi:

- poslovi radnog mjesta kuharice najmanje 70 ručkova dnevno ili 270
mliječnih obroka.

- radno mjesto čistačice u školama koje lože na kruta goriva najmanje
450 m2 prostora a za škole s centralnim grijanjem najmanje 600 m2,

- osnovna škola s ukupnim prostorom do 3.000 m2 može imati najviše jednog,
a osnovna škola s više od 3.000 m2 prostora dva domara - ložaća - kućna
majstora,

- osnovne škole koje imaju do 960 učenika mogu za obavljanje računovodstveno-financijskih
poslova zaposliti najviše jednog djelatnika. a škole s više od 960 učenika
najviše dva djelatnika.

Ovisno o broju smjena i broju učenika moguće je odstupanje od normativa
iz stavka 1. ove točke uz suglasnost Ministarstva prosvjete, kulture i
športa.

IV.

Sredstva za plaće i funkcionalne dodatke djelatnika osnovnih škola osiguravaju
se u Državnom proračunu Republike Hrvatske u skladu s Odlukom o utvrđivanju
kalkulativnih prosjeka osobnih dohodaka radnika zaposlenih u organima kojima
se sredstva za rad osiguravaju u Budžetu Republike Hrvatske ("Narodne
novine", br. 42/90) i Odlukom o utvrđivanju kalkulativnih elemenata
za obračun plaća djelatnika u organima i organizacijama prosvjete, kulture
i športa u kojima se sredstva za rad osiguravaju u Proračunu Republike
Hrvatske ("Narodne novine", br. 9/91).

Ministarstvo prosvjete, kulture i športa posebnim će aktom pobliže propisati
uvjete i način raspodjele sredstava osiguranih u Državnom proračunu Republike
Hrvatske za plaće i funkcionalne dodatke, kao i visinu funkcionalnih dodataka.

Funkcionalni dodaci iz stavka 2. ove točke su: razredništvo, rad u specijalnim
školama i odjelima, malim otočnim i planinskim školama i rad voditelja
izdvojenih područnih škola.

U iznimnim slučajevima (kao što su npr. rad u seoskim školama), zaduženja
učitelja satnicom u redovnoj nastavi većom od satnice utvrđene člankom
3. i člankom 4. Pravilnika iz točke III. ove Naredbe priznat će se kao
rad iznad norme (više od 20, 21, 22 sata) o čemu odluku donosi Ministarstvo
prosvjete, kulture i športa.

V.

Osnovne škole zasnivaju radni odnos s novim djelatnicima i popunjavaju
upražnjena i nova radna mjesta u skladu sa zakonom, propisima donesenim
na temelju zakona i ovom Naredbom.

Upražnjena radna mjesta popunjavaju se pod uvjetom da je prethodno provedena
organizacija rada po normama iz ove Naredbe i drugih propisa, a nova radna
mjesta odobravaju se samo u iznimnim slučajevima (novootvorene osnovne
škole, reorganizacija zbog potrebe obnove, promjene u nastavnom planu).

Prethodnu suglasnost za popunjavanje radnih mjesta daje Ministarstvo
prosvjete, kulture i športa

Djelatnici - prognanici, ukoliko se ne mogu vratiti u škole u kojima
su u stalnom radnom odnosu, zadržavaju sva prava iz radnog odnosa i na
raspolaganju su Mmistarstvu prosvjete, kulture i športa koje ih privremeno
raspoređuje na posao prema potrebi, odnosno uređuje za njih pitanja iz
radnog odnosa u sklsdu s propisima.

Stručni suradnici mogu raditi u jednoj ili više škola ovisno o konkretnim
potrebama i veličini škole. Zapošljavaju se prvenstveno stručni suradnici
za psihologiju, razvojne i zdravstvene teškoće djece osnovnoškolske dobi
te za informatiku (ako škola ima odgovarajuću informatičku učionicu i program
rada za suradnika).

Upražnjena i nova radna mjesta popunjavaju se po slijedećim prioritetima:

- raspoređivanjem djelatnika osnovnih škola za čijim je radom privremeno
ili trajno prestala potreba u školi u kojoj rade - u druge osnovne škole,

- privremenim rasporedom prognanih djelatnika osnovnih škole, koji se
zbog objektivnih okolnosti ne mogu vratiti u škole u kojima su u radnom
odnosu.

- zapošljavanjem nezaposlenih djelatnika s liste prijavljenih djelatnika
koja se vodi pri zavodima za zapošljavanje,

- na temelju natječaja.

Djelatnik može punu ili umanjenu normu ostvarivati u više škoia. Škole
o tome zaključuju ugovor, a djelatnik prava iz radnog odnosa ostvaruje
u školi u kojoj ostvaruje pretežit broj sati ili prema dogovoru osnovnih
škola,

Djelatnike za čijim je radom prestala potreba, temeljem nastavnog plana
i programa, ove Naredbe i drugih propisa, raspoređuju osnovne škole posredstvom
organa uprave općine odnosno Grada Zagreba nadležnih za poslove školstva,
a prognane djelatnike raspoređuje Ministarstvo prosvjete, kulture i športa.

Prilikom utvrđivanja za kojim je djelatnicima trajno prestala potreba
osnovne škole uzimaju u obzir slijedeće kriterije: uspješnost u radu, posebna
znanja i sposobnosti, stručnu spremu, dužinu radnog staža i socijalni status
djelatnika.

Raspoređivanje djelatnika za čijim je radom prestala potreba obavit
će se bez obzira ns izvršen raspored prognanih djelatnika u 1991/92. školskoj
godini. Raspored prognanih djelatnika izvršit će se nakon što općinski
(gradski) sekretarijati nadležni za školstvo dostave Minkstarstvu prosvjete,
kulture i športa izvješće o raspoređivanju djelatnika za čijim je radom
prestala potreba i preostalim slobodnim radnim mjestima.

Ako ne postoji mogućnost da se djelatnika za čijim je radom trajno prestala
potreba rasporedi u drugu školu, ravnatelj škole donijet će odluku da tom
djelatniku prestaje radni odnos protekom roka od 4 mjeseca od usvajanja
programa rješavanja viška djelatnika u skladu s odredbama Zakona o radnim
odnosima ("Narodne novine", br. 25/92 - proćišćeni tekst).

Do 15. rujna 1992. godine osnovne škole dužne su donijeti programe rješavanja
viška djelatnika.

Pri izradi programa rješavanja viška djelatnika škole primjenjuju odgovarajuće
odredbe Zakona o radnim odnosima.

VI.

Prijeko potreban prostor i oprema u osnovnim školama osiguravat će se
na slijedeći način

1. Školske zgrade i oprema, uništeni ili oštećeni u ratu, obnavljat
će se po programu obnove koji dogovore nadležna ministarstva.

Sredstva za obnovu osnovnih škola osiguravaju se:

- u Državnom proračunu Republike Hrvatske na način koji se propiše zakonom.

- donacijama, namjenskim ulaganjima, povoljnim kreditima i sličnim sredstvima
iz zemlje i inozemstva, koji se prikupljaju na način koji propiše Ministarstvo
prosvjete, kulture i športa.

Sredstva za obnovu osnovnih škola koristit će se tako da se u što kraćem
roku što većem broju prognanih učenika osnovnih škola omogući školovanje
u mjestima u koja se vraćaju.

Stručne pretpostavke i poslove (procjene, prioriteti, nadzor i dr.)
osigurat će Ministarstvo prosvjete, kulture i športa.

2. U područjima u kojima nije bilo ratnih razaranja ulaganje u prostor
i opremu osnovnog školstva uskladit će se s mogućnostima Državnog proračuna
Republike Hrvatske i gospodarskim mogućnostima područja u kojima se škola
nalazi. Prednošt imaju: nezavršene školske zgrade, sanacije kojima se sprečava
propadanje objekata i hitne intevrencije.

3. U uvjetima obnove normativi za prostor i opremu reducirat će se,
po potrebi, do pedagoški dopuštenog minimuma, o ćemu u svakom pojedinum
slučaju odluku donosi Ministarstvo prosvjete, kultule i športa.

VII.

Ministarstvo prosvjete, kulture i športa osiguravat će

posebns sredstva za:

- državna natjecanja darovitih učenika i značajnije manifestacije darovitih
učenika,

- polaganje stručnih ispita učitelja i stručnih suradnika - pripravnika,

- doškolovanje učitelja i stručnih suradnika,

- program uvočenja informatičkih tehnologija u osnovne škole,

- organiziranje stručnih seminara na razini Republike,

- stručno-pedagoške ćasopise i stručne knjige na području osnovnog školstva,

- tradicionalne programe koje realiziraju posebne organizacije i institucije
u osnovnom školstvu,

- glasila i druga sredstva informacijskog sustava za potrebe osnovnih
škola,

- program eksperimentalnih osnovnih škola.

Sredstva za navedene programe osiguravaju se dijelom ili u Cijelosti
na način koji utvrduje ministar prosvjete, kulture i športa posebnim odlukama.

VIII.

Ova Naredba stupa na snagu danom objave u "Narodnim novinama".

Klasa: 062-02/92-01-437

Urbroj: 532-02-6/92-01

Zagreb, 5. kolovoza 1992.

Ministar prosvjete, kulture i športa

**mr. Vesna Girardi-Jurkić, v. r. .**

Naredba, NN 55/1992-1473
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)